मणीपूर : अस्तंत इंफाळांत आयज एके बायलेची गुळयो घालून हत्त्या केली. हांगा एक दीस पयलींच शाळो सुरू केल्यात. तशेंच सरकारान इंटरनेट बंदी आनीक 5 दीस वाडयल्या.
 राज्यांत 64 दिसां सावन कुकी आनी मैतयी समाजा मदीं संघर्श चलता. तातूंत आतां मेरेन 135 परस चड लोकांक जीव होगडावचो पडलो. 400 परस चड लोक जखमी जाल्यात.
 मणिपूर सरकारान आठवे मेरेन शाळा सुरू करपाचे आदेश दिल्ले. णवी आनी बारावे मेरेनच्यो शाळा आनी विद्यालयां आजून सुरू जावंक ना. ह्या शाळांनी मजत शिबिरां उबारल्यांत. 50 हजारां परस चड लोक तंबूंनी रावतात. आतां 11 जिल्ह्यांनी सांजेवेळार 5 ते सकाळीं 5 वरां मेरेन संचारबंदी सुरू आसा.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 